AlexejDobrolubov/national_council_slovak_2010 huggingface dataset:
52. schôdza NR SR - 15.deň - A. dopoludnia
Dátum: 2026-06-16
Poslanec: Luščíková, Darina 
Druh vystúpenia: Vystúpenie s faktickou poznámkou

Hovorili o pozmeňujúcom návrhu, ktorý predložil náš predseda parlamentu Richard Raši zo strany Hlas. Ktorý hovorí o skrátení volebného obdobia alebo o predčasných voľbách, o tom, aby ľudia mali možnosť sa rozhodnúť, že či chcú predčasné voľby alebo chcú, aby vláda, ktorá vládne, skončila. A je to strašný paradox a strašné farizejstvo a strašná irónia, že takýto návrh pozmeňujúci predkladá strana, ktorá hovorí, že nerešpektujeme výsledky volieb, ak ako opozícia kritizujeme to, čo robí vláda, že výsledky volieb nerešpektujú ľudia, ktorí využívajú svoje ústavné právo a protestujú na námestiach. A práve táto strana ide predkladať pozmeňujúci návrh, ktorým chce skrátiť volebné obdobie. Ja tuším, prečo to tak je. Je to preto, lebo sa boja, že my vyhráme voľby, ale zároveň vedia, že tak zdevastovali túto krajinu, tak zdevastovali verejné financie, kedy tu máme najvyšší dlh, historicky najvyšší dlh má táto krajina. Sľubovaný deficit, ktorý mal byť 3 %, tak ani zďaleka nebude, hoci minister Kamenický hovoril o tom, ako odovzdať túto krajinu v dobrom stave ekonomickom, rovnako aj Robert Fico a vôbec vedia, že toto nie je pravda, že tak zdevastovali túto krajinu, že ľudia sa tu budú mať ešte veľmi dlho horšie a že nás čakajú strašne ťažké reformy, ktoré ľudia pocítia. Zatiaľ cítia túto vašu hroznú vládu, kedy ste zdevastovali aj podnikateľské prostredie, ale ono to bude ešte horšie a ten obrat nenastane veľmi ľahko. A vy viete, že ľudia budú nespokojní a preto dúfate, že sa dostanete zase k moci a veľmi rýchlo. Ale to budú len dôsledky vášho hrozného hospodárenia a hrozného šafárenia toho, čo tu stvárate štyri roky. A preto to chcete sa ošetriť. Preto to chcete tento návrh. Pán poslanec Dubovický, ďakujem pekne za slovo, pán predsedajúci.
52. schôdza NR SR - 14.deň - B. popoludní
Dátum: 2026-06-15
Poslanec: Luščíková, Darina 
Druh vystúpenia: Vystúpenie s faktickou poznámkou

Ďakujem, pán predsedajúci, za slovo. Pani kolegyňa, vo svojej rozprave si hovorila o pozmeňujúcom návrhu, ktorý dnes prišiel do parlamentu, a to o tom, že na základe výsledkov referenda bude možné meniť dobu vládnutia niektorých z vlád a vravela si aj o tom, aké je to škodlivé pre Slovensko a je naozaj smiešne, že, ktorá strana toto priniesla do parlamentu. Ja na to pozerám naozaj s úžasom, pretože to priniesla strana HLAS, ktorá už 2,5 roka ústami svojho predsedu sugestívne do obrazoviek a na tlačovkách, aj tu v parlamente, ústami Šutaja Eštoka opakuje, že opozícia nevie prijať výsledky demokratických volieb. A keby len ich predseda, ale aj bývalý predseda Pellegrini, ktorý vo svojej prezidentskej kampani opakovane hovoril, že treba rešpektovať vôľu občanov a výsledky volieb. Obidva tieto prejavy sa opakovali v kuse počas celého obdobia. A keby to bola len strana HLAS, ale aj strana SMER, ktorá zahlasuje za toto, pretože určite za to zahlasuje. Ústami tunajšieho predsedajúceho Gašpara hovorila: „Opozícia sa návrhom na vyslovenie nedôvery vláde snaží nedemokratickým spôsobom dosiahnuť predčasné voľby.“ A táto strana, jedna aj druhá, ako strana SMER, tak strana HLAS, prinesie návrh, ktorým chcú skracovať mandát vlády. Je to úplne nepochopiteľné a ja sa pýtam, ako to nazvať? Farizejstvo? Ďakujem. Reagovať bude aj pani poslankyňa Kolíková.
52. schôdza NR SR - 7.deň - A. dopoludnia
Dátum: 2026-06-03
Poslanec: Luščíková, Darina 
Druh vystúpenia: Vystúpenie s faktickou poznámkou

Pán kolega, mne sa veľmi páčilo, ako si povedal, že v podstate my ukazujeme neschopnosť realizácie, ale musím naozaj ostro povedať, že my nevieme implementovať žiadne dobré veci. Tuná sa zavzdušňovali kolegovia z koalície, keď prišli ETS 2, o tom, ako to poškodí jednoduchých a tých najchudobnejších, koľko sa bude musieť platiť za vykurovanie, koľko sa bude musieť platiť za energie, koľko sa bude platiť za benzín. Ale žiadne riešenia naozaj neprichádzali. Tam sú ďalšie zdroje. Ty si hovoril o tom, že treba hovoriť o riešeniach. A naozaj v našej krajine sa nehovorí o tom, ako reálne. Už dávno mali byť navrhnuté programy pre tých najchudobnejších, ako im pomôcť s obnovou domov, ako im pomôcť so zeleným a efektívnym a lacným vykurovaním a toto tu vôbec nemáme nastavené. Žiadne peniaze pre to, ako ich vlastne distribuovať do územia, ako ich dať tým ľuďom. Okolité krajiny sú ďaleko pred nami. V Čechách miestne akčné skupiny, masky, chodia po domoch a núkajú ľuďom, aby si mohli zatepliť. Vysvetlia to ľuďom, ako to urobiť. Viete, ako to funguje u nás? Tá energetická úspora? Všetci ľudia, ktorí sú najproduktívnejší, najznalejší, skoro v podstate najbohatší, stredná vrstva si zateplila, opravila 20-ročné domy. Ale tí najchudobnejší po regiónoch, boli ste sa pozrieť? Oni majú ledva vymenené okná, ale stále kúria uhlím, stále kúria drevom. Aj keď tam proste nie, nevedia si nájsť iné riešenia. Nedokážu si vybaviť tie všetky povolenia, ktoré sú na to potrebné. A nikto strategicky, koncepčne, efektívne ich neoslovuje. A toto je ten problém. A keď nás kritizujete, že neprinášame riešenia, my vám to stále hovoríme, že na tomto treba pracovať. Ďakujem, vyhlasujem rozpravu za skončenú. Chce
52. schôdza NR SR - 7.deň - A. dopoludnia
Dátum: 2026-06-03
Poslanec: Luščíková, Darina 
Druh vystúpenia: Vystúpenie s faktickou poznámkou

Ministerstvo sa zbavilo svojej právomoci rozhodovať o výstavbe na Slovensku a rovnako zobralo právomoc obciam, aby mohli rozhodovať o svojom rozvoji. A toto tento paragraf, toto malé ustanovenie, také skryté ustanovenie v tomto zákone, to jednoznačne spraví. Takže ja mám pocit, že týmto ustanovením dáva ministerstvo výstavby pečiatku, univerzálnu pečiatku ministerstvu obrany na zrýchlenie ich projektov, ich vlastných záujmov a zasahovanie ministerstva obrany do územia. Je to v podstate niečo, čo môže ničiť rozhodnutia obcí, to strategické plánovanie, aby ľudia ľudí pritiahli znova do regiónov, aby ľudia mohli v regiónoch podnikať a tá jediná šanca na rozvoj územia v tejto oblasti práve je rozvoj cestovného ruchu. Takže ja mám pocit, že v podstate všetky rozhodnutia ministerstva obrany chceme teraz, chceme teraz im dať možnosť, aby sa zbavili verejnej kontroly, dali všetko do utajeného režimu a všetko skončí takouto vetou: „Nekecajte nám do toho. Je to obrana štátu.“ A toto je niečo nemysliteľné, že toto sa dovolí v nejakom stavebnom zákone, že taká veľká právomoc sa dá ministerstvu obrany. Nie sme vojenský štát, nie sme vojenský štát a nemôžeme rozhodovať o tom takto, že bez ľudí sa rozhodne, že čo bude potreby obrany štátu. Žiadna koncepcia z ministerstva obrany neprišla, žiadna stratégia pre toto územie neprišla, žiadna diskusia neprišla s ľuďmi, ktorí sú dotknutí na tomto území a my zmeníme stavebný zákon tak, aby ministerstvo obrany sa mohlo realizovať v tomto území. Ďakujem.
52. schôdza NR SR - 7.deň - A. dopoludnia
Dátum: 2026-06-03
Poslanec: Luščíková, Darina 
Druh vystúpenia: Vystúpenie s faktickou poznámkou

Lebo až som bola mäkká na ministra s tým, že ministerstvo nemá žiadnu zodpovednosť, ale toto je presne ukážka, to som spomenula, chaosu v tomto štáte, kedy sa jedna inštitúcia vyhovára na druhú, nikto si neplní svoje zákonné povinnosti a zlyhal úplne úrad pre územné plánovanie. No. Ale skôr sa vrátim možno k tomuto obvodu, o ktorom si ty hovoril. Tu sa presne ukazuje tá schizofrénia. Nemôžem celkom s tebou súhlasiť, že Slovensko nepotrebuje ďalší vojenský obvod. Nie som na to odborník. Pýtala som sa odborníkov a celkom to tak nie je. Preto hovorím o obmedzenom rozsahu a dokonca ešte sama starostka hovorila na svojom prejave to, že sú vlastenci, že ľudia, ktorí tam žijú a zostali v takýchto ťažkých podmienkach žiť na východe Slovenska, sú vlastenci a sú prví, ktorí chápu, že potrebujeme mať silnú obranu štátu. Pretože rozumejú našim potrebám. Či tomu rozumie aj minister Kaliňák, či sú to osobné potreby úzkej skupiny ľudí a investorov, alebo sú to naozaj záujmy štátu, lebo vlastne hovoria niečo úplne iné, ako robia. Tomáš úplnú pravdu, tak to neviem. Lebo je to úplne farizejské a je to totálna schizofrénia, to, čo robí naša vláda aj v podaní ministra Kaliňáka, ale v každom prípade je pravdou, že je nevyhnutné diskutovať s ľuďmi a mať nejaké strategické plánovanie. Tento štát absolútne zlyháva v nejakých koncepciách, víziách, stratégiách a robí veci ad hoc. Ja mám pocit, že minister Kaliňák sa len tak raz prezrel možno, že ten vojenský obvod a si povedal, fú, aké krásne územie. No toto by možno, že bolo dobré zabrať a uvidíme potom, čo s tým. Lebo mne to takto príde, že tak ho to napadlo. Lebo je to zrazu, zrazu len tak, proste obmedzíme práva ľuďom, dáme do stavebného zákona, že budeme môcť záverečné stanoviská, nech tam už ľudia nestavajú. Veď tam si ľudia už budovali budúcnosť. Tam už sa pripravujú projekty na to, aby tam bol rozvoj územia. A toto všetko má skončiť jedným rozhodnutím ministra Kaliňáka bez diskusie. Pani Poláka, náš
52. schôdza NR SR - 4.deň - A. dopoludnia
Dátum: 2026-05-29
Poslanec: Luščíková, Darina 
Druh vystúpenia: Vystúpenie s faktickou poznámkou

Tak ja sa čudujem mnohým koaličným poslancom, ktorí sú zároveň starostami, že sú schopní zahlasovať za takýto pozmeňovací, pretože neviem, čo povedia vaši voliči. Vašim voličom by sa nepáčilo, ak by ste uplynuli dopravu vašich obciach. My sme boli prednedávnom aj tu s kolegom Hargašom na východe. Pri ceste R4, ktorá prechádza mnohými obcami a dedinami, ktoré ani nemajú chodníky a tam sa valia kamióny ako vlaky za radom. Tam ľudia nevedia prejsť na druhú stranu cesty. Tie kamióny chodia 80, valia sa, otriasajú sa domy a ja ne a tí ľudia tam žijú naozaj v strachu, lebo nevedia prejsť na druhú stranu cesty. Choďte sa tam pozrieť taký pondelok doobeda, kedy sa pustia kamióny smerom z Poľska. Jednak tú cestu neviete dostávať. Tá cesta už mala byť dávno 15 strán či 15 rokov vlády Roberta Fica a R4 v nedohľadne. A vy nie ste schopní zabezpečiť ani to, aby starostovia mohli ukľudniť dopravu vo svojich obciach a zároveň si aspoň trošičku pomôcť rozpočtom. Tak páni starostovia z vládnej koalície, skúste nad tým porozmýšľať a doručiť vašim voličom nejaké výsledky, ktoré môžete zabezpečiť tuná v Národnej rade a skúste nezaháľať za takýto hlúpy pozmeňujúci, ďakujem pekne. Ďakujem za
52. schôdza NR SR - 4.deň - A. dopoludnia
Dátum: 2026-05-29
Poslanec: Luščíková, Darina 
Druh vystúpenia: Vystúpenie s faktickou poznámkou

Za slovo. No rovnako musím oceniť kolegu Štefunka, že sa venoval tejto veci, pretože ja som si to naozaj nevšimla. A je výborné, že tu máme ministra práce, sociálnych vecí a rodiny, lebo on by sa k tomu mohol vyjadriť. Ja verím, pán minister, že ste počuli o dopravných púšťach. Dopravné púšte sú miesta, kde vám autobus chodí raz alebo dvakrát za deň. Sú to odľahlé dediny, často na východe Slovenska, na juhu Slovenska, kde sa naozaj ľudia bez auta nevedia dostať do okresných miest alebo do väčších strediskových obcí. Nevedia bez auta ísť do práce, nevedia ísť odniesť deti do školy a nám sa tento vidiek vyľudňuje a týmto spôsobom ja neviem, ako chceme pomôcť ľuďom. A na to, ako presne vravela naša moja moja kolegyňa Tina Gažovičová, tak máme skúšky v autoškole. Ak ten človek je schopný urobiť skúšky v autoškole a nedokončil deviaty ročník, ja si myslím, že mu absolútne nič nebráni v tom, aby mohol mať dopravnú licenciu. Terapeuta, takže ja neviem, zamyslite sa naozaj nad tým, pretože tie mestá, ale respektíve obce v dopravných púšťach sa budú ďalej vyľudňovať. My nevieme zabezpečiť, aby títo ľudia mali dopravu, verejnú dopravu do miest a obcí, kde môžu chodiť do školy a kde majú zamestnania a my im zoberieme ešte aj možnosť vôbec sa tam dopraviť vlastným autom alebo požičaným autom. Často je to zdieľaná doprava, kedy tí ľudia sa poskladajú a chodia jedným autom do práce a vozia deti do školy. Takto si pomáhajú a my im chceme vodičské preukazy odoprieť? Ja tomu naozaj nerozumiem, ako takto rozmýšľajú. A navyše, keď dáte doložku vládneho zákona, že to nemá vplyv na podnikateľské a sociálne prostredie, tak to má sakra veľký vplyv aj na podnikateľské a sociálne prostredie práve v mestách a obciach, kde potrebujeme rozvoj. Ďakujem pekne. Pán poslanec.
52. schôdza NR SR - 3.deň - B. popoludní
Dátum: 2026-05-28
Poslanec: Luščíková, Darina 
Druh vystúpenia: Vystúpenie s faktickou poznámkou

Ďakujem pekne za slovo. No, pán minister, ja som zámerne čítala práve fakty a dáta z nezávislých inštitúcií, pretože som možno čakala, že mi vysvetlíte, ako sa mohlo stať, že Slovensko po 15 rokoch vlády Roberta Fica kleslo v rebríčku OECD na štvrté miesto odzadu vo výške čistého príjmu napríklad. Čakala som, že mi odpoviete, prečo rodiny sa tu majú stále horšie, prečo viacej rodiny prepadávajú sa do chudoby a že mi možno vysvetlíte, že vy máte nejakú víziu a plán, že toto bol zámer, že vy, keď vyberiete 7 miliárd od ľudí a podnikateľov, že to je len dočasné, že oni sa budú mať lepšie, ale nie. Vy zase ste urobili len čo? To, čo je náplň vašej práce. Útočiť, klamať, fabulovať, hovoriť polopravdy. A toto robíte. Toto je náplň vašej práce. Veď vy nehľadáte riešenia, aby sa ľudia mali na Slovensku lepšie. Vy len obviňujete minulé vlády, to vám už nie je trápne po troch rokoch, čo ste tu? To už fakt nie je trápne povedať vôbec meno Ódor? Menom premiéra, ktorý absolútne nemal žiadnu šancu niečo ovplyvniť v parlamente. Vy tú šancu máte. Veď vy máte väčšinu. Vy máte väčšinu v parlamente a môžete odsúhlasiť a odhlasovať a v prvom rade navrhnúť dobré zákony, ktoré môžu pomôcť tomuto štátu. Ale vy sa tu budete vyhovárať na päťmesačného Ódora. Toto je naozaj tak trápne, pán minister. Vy si už zmeňte svoju pracovnú náplň a začnite konečne niečo prinášať týmto občanom v našej republike a našim podnikateľom, ktorí tu na konci zatvárajú sa obchody, malí podnikatelia, malí živnostníci absolútne už nevládzu, sú v koncoch. Ľudia majú slzy v očiach, keď sa s nami rozprávajú, ako sa im zničil život kvôli vašej vláde. Takže už prestaňte, prosím vás, klamať, rozprávať hlúposti a začnite niečo robiť. Ďakujem. Ďalšou vystupujúcou v rozprave je
52. schôdza NR SR - 2.deň - B. popoludní
Dátum: 2026-05-27
Poslanec: Luščíková, Darina 
Druh vystúpenia: Vystúpenie s faktickou poznámkou

Život, ktorý vzniká okolo mnohých firiem, drobných firiem a drobných živnostníkov, pretože aj my napríklad v Poprade, je jasný príklad toho, ako sa ničí podnikateľské prostredie. Teraz nehovorím len o živnostníkoch, ale všeobecne, ako sa ničí podnikateľské prostredie. Nám skončilo naše ikonické kníhkupectvo Kristiania, ktoré pozná snáď skoro každý, kto vôbec chodí do Tatier a ktorý tam nakupoval. A teraz si predstavte, že vy v meste stretávate známych a známi majú slzy v očiach. Ako to bol tak smutný deň, keď som stretla asi tri alebo štyri známe, ktoré išli práve z Kristianie s plnou taškou kníh. A hovorili, že v podstate ako keby tá duša mesta sa úplne vytratí. Jednak duša mesta aj nejaký ako keby zmysel tej komunity. Tam sa robili besedy, tam sa robili akcie, tam proste ste si išli kúpiť knihu, sadli ste si na schody, prečítali ste si kopec vecí a jednoducho podnikatelia už nevládzu. Tí poctiví drobní podnikatelia, ktoré nie sú reťazce, jednoducho nevládzu. A vy v podstate ničíte ducha miest, mnohých obcí a ničíte komunity a to sa vám darí jednak ekonomicky, darí sa vám to aj tou vašou nenávistnou vládou a jatrením emócií, ako to robíte, hoci hovoríte, že to robíme my, ale stačí si pozrieť vaše prejavy a mnohých vašich politikov. Neviem teraz, pán Michalko, na vás, ja teraz nereagujem vôbec na vás, ale na mnohých politikov koalície. No asi nemám, čo k tomu viac povedať, lebo už asi aj ja mám kvôli Kristianii slzy v očiach. Ďakujem. Vystúpi teraz v rozprave pán poslanec Viskupič, nech sa páči.
52. schôdza NR SR - 2.deň - B. popoludní
Dátum: 2026-05-27
Poslanec: Luščíková, Darina 
Druh vystúpenia: Vystúpenie s faktickou poznámkou

Ďakujem pekne za slovo. No, ja najprv troška mimo tej témy, keď ste už začali o tej konsolidácii, tak možno bolo dobré nespomínať bohapusto peniaze v prvom volebnom období a poplniť vlastne v prvom volebnom roku. A popĺňať si tie populistické sľuby. A nemuseli sme konsolidovať v takej miere, ako sa konsolidovalo, ale to nemusíme teraz riešiť, lebo tento zákon nie je o tom, aj keď sa toho týka, samozrejme. A som veľmi rada, že hovoríte o tom, že ste ochotní počúvať. Dokonca, že máte pokoru, pretože predkladám pozmeňovací návrh, v ktorom zvyšujem tú hranicu pre výpočet mikroodvodu, a to z toho dôvodu, že jednoducho to matematicky nesedí, pán Michelko. Nesedí to matematicky, preto, lebo nemôžete predsa zaplatiť na odvodoch viac, ako zarobíte, aby ste tú hranicu takto dali. Je to úplne nelogické, je to nezmyselné, takže ja vám veľmi rada sa s vami porozprávam, vysvetlím vám to, ukážem vám excelové tabuľky, ako to bude sedieť oveľa lepšie. Samozrejme, to naviazanie na životné minimum, znova to opakujem, nie je to dobré, pretože to rastie oveľa pomalšie, ako rastie priemerná mzda, tam sa vám budú nožnice roztvárať, oveľa viac ľudí bude musieť platiť mikroodvod a oveľa ten rozdiel pri tom minimálnom odvode začne oveľa viac narastať. Takže. Vy ste predložili aj jedno také riešenie, ktoré sa podobá veľmi na naše riešenie striesku a to je vlastne kategória mikroživnostníkov s tým, že by mali licencie. To sa nám celkom pozdáva, ale na to treba viacej času. Na to treba vôľu aj vládnej väčšiny a rokovať o tom s partnermi a nie to len dávať ako poslanecké návrhy, ako vy v SNS to zvyknete, pretože je to úplne bez konzultácie s odborníkmi a potom vznikajú presne tieto prípady, ako sa to stalo tu, že ste ten zákon naozaj predložili úplne zle. A ja sa rozprávam s mnohými. Ja neviem, či vy chodíte medzi ľudí, pretože toľko zrušených živností, to nie sú len štatistiky a eseročky, ale to sú reálne zatvorené živnosti a remeselníci a obchody.
52. schôdza NR SR - 2.deň - B. popoludní
Dátum: 2026-05-27
Poslanec: Luščíková, Darina 
Druh vystúpenia: Vystúpenie s faktickou poznámkou

Za slovo. No, chcú sa tváriť, že touto novelou idú pomáhať drobným živnostníkom, ale naozaj ja neviem, či na ministerstve sa prepočítalo to, ako sa tým mikroživnostníkom pomôže, pretože, ak zaplatia aj zdravotné, aj sociálne odvody, tak pri tej hranici 240 € mesačne budú v mínuse. A hovoríme len o príjme 240 € mesačne. Tam ešte nie sú započítané náklady. To znamená, ak živnostník zarobí 240 € mesačne, bude mínus 13 €, ak zaplatí sociálne odvody, ten mikroodvod a zaplatí zdravotné odvody. Vy drakonickým spôsobom ste poškodili živnostníkov, čo je vidieť na úbytku živnostníkov v minulom roku, pretože sa všetci zľakli a povracali živnosti. To boli živnosti, kde si ľudia privyrábali vôbec k tomu, aby mohli dôstojne žiť a hlavne hovorím o regiónoch. Hovorím o lokálnych podnikateľoch, ktorí si pomáhali svojim susedom. Hovorím o učiteľoch, ktorí učia a doučujú, lebo to nechcú robiť načierno, pretože aj takí sú. Bavme sa tu o poctivých podnikateľoch, bavme sa o tých, čo chcú platiť dane, ale nie za takýchto podmienok. To znamená, že táto suma a ja neviem, ako sa vycucala z prsta. Ja neviem, či to bol nejaký poslanecký návrh alebo sa to urobilo na ministerstve, pretože to bol, to je tak babrácky návrh, takýto mikroodvod pri takejto malej sume a ešte naviazaný na životné minimum je úplný nezmysel. Ako zaviesť životné minimum ako parameter, kde sa všade používa ako vymeriavací základ priemerná mzda, je úplný galimatiáš. To znamená, že ja predkladám pozmeňovací návrh, kde to chcem dať, ten mikroodvod, na väčšiu sumu a naviazanú na tú priemernú mzdu, pretože tak je to správne počítať. Lebo čo sa ešte stane pri tom životnom minime? To rastie oveľa pomalšie ako priemerná mzda a ten mikroodvod, tá hranica, sa nebude zvyšovať tak, ako sa bude zvyšovať normálny odvod. Ďakujem. Jaj, vieš. Bude reagovať s faktickou.
49. schôdza NR SR - 15.deň - A. dopoludnia
Dátum: 2026-05-06
Poslanec: Luščíková, Darina 
Druh vystúpenia: Vystúpenie s faktickou poznámkou

Slovo. Pán Pročko, musím s vami súhlasiť v tej veci, že v športe je neskutočná agresia, pokiaľ ide o tlak na výkon. Zároveň agresia zo strany trénerov voči deťom, dosť často rodičov voči trénerom, rodičov dokonca voči deťom, rovnako aj divákov a tej agresie je tam dosť na to, aby sme hľadali riešenia. A vy hovoríte o tej dôvere, že či deti vôbec budú mať nejakú dôveru v tých ľudí, ktorí tam budú vyškolení, ktorí budú vlastne vedieť, čo majú hľadať, ktorí budú pozorovať tie deti v podstate pri tréningovom procese, predpokladám, budú ich pozorovať pri zápasoch a oni presne budú vedieť, čo sa deje. Ja som ako rodič fungovala možno 15 rokov v mládežníckom športe. Chodili sme s deťmi na zápasy, dcéra mi hrala futbal, syn mi hral futbal, dcéra potom pískala. Takže s tou agresivitou som sa naozaj stretla, dcéra tiež aj hrala futbal. A tam jasne vidíte, ktoré deti, ako fungujú a ako vnímajú ten tlak, ktorý je na nich. A je zo strany aj rodičov. Preto dosť často nemajú dôveru ani v rodičov, nemôžu sa sťažovať na trénera ani rodičom. A tak ustanoviť osobu, ktorá má nejakú dôveru, ktorá je na to vyškolená a odborne spôsobilá, je podľa mňa výborný začiatok, ako to riešiť. A niekde to riešiť treba, začať treba riešiť. Takže vy ste to pozerali na to tak z pohľadu trénera, kedy ten tréner je akoby neomylný, všeobecne je mocný, ale ono to tak nie je. Dosť často ten tréner práve zlyháva v mnohých veciach a hlavne psychologických veciach, pretože ten tlak na výkon z vedenia klubov je aj na trénerov veľkých a sú tiež len ľudia a podliehajú týmto tlakom. Takže ja podporujem plne tento návrh aj na základe skúseností, ktoré som ako rodič mala a je to výborný začiatok. Nemusí byť všetko hneď dokonalé, všetko má svoj vývoj a proces, ale presne ako vravela kolegyňa Než, treba zadefinovať základné pojmy a treba niekde začať. Ďakujem. A pán poslanec Danko.
49. schôdza NR SR - 14.deň - B. popoludní
Dátum: 2026-05-05
Poslanec: Luščíková, Darina 
Druh vystúpenia: Vystúpenie s faktickou poznámkou

Pán kolega, naozaj sa veľmi zle počúval ten výpočet toho, ako ministerka kultúry cynicky ničí slovenskú kultúru. Je to zvláštne, ale počúvať od človeka, ktorý zahlasoval za zmenu tohto zákona, musím so zadosťučinením povedať, že my sme vám to hovorili. Ministerka na jednom svojom evente za jeden večer minie viac, ako je podpora ktoréhokoľvek z tých festivalov, o ktorých ste teraz hovorili. Tak je to naozaj, naozaj veľmi cynické. Taký festival však nie je len o tancoch a kultúre. Dobre ste hovorili, že je aj o cestovnom ruchu a zároveň je aj o lokálnej ekonomike. Pretože na takomto festivale sa zúčastňujú výrobcovia rôznych remeselných výrobkov, lokálnych výrobkov, ktorí po večeroch, v zime a po víkendoch si privyrábajú takto, aby mohli prežiť, pretože v tých regiónoch, o ktorých ste hovorili, si nevedia nájsť dôstojnú prácu, aby boli dôstojne zaplatení. A toto bola jedna možnosť alebo jedna z možností ich obživy, aby nemuseli z toho regiónu odchádzať. To znamená, že oni v zime vyrábajú svoje výrobky a tešia sa na leto, aby mohli byť festivaly. A táto ministerka neničí len kultúru, tance a hudbu, ale ničí, vyslovene ničí aj lokálnu ekonomiku a ničí drobných živnostníkov a podnikateľov, ktorí jednak dostávajú ranu od tejto vlády pri tejto zbabranej konsolidácii, kedy im siaha do peňaženiek, lebo im dáva vyššie dane, vyššie odvody, ale zároveň im berie ešte aj možnosť si privyrobiť vôbec tou svojou ťažkou prácou, aby mohli živiť svoje rodiny, aby mohli poslať svoje deti na vysoké školy, aby mohli proste dôstojne žiť. A toto je naozaj už neúnosné, čo sa deje. Prerušujem rokovanie o tomto bode programu. Ďakujem.